[{"text_idx": "#000002", "text": "Olen nimelt alates septembrist seda kaamerat kasutanud ning miinuseid (va\u0308hemalt minu silmis) sellel ei ole. Vo\u0303ib olla ainult sellised \u201cnorimiskohad\u201d, mis vastavalt kasutusele mo\u0303jutavad mo\u0303nda rohkem ja teist va\u0308hem, aga ta\u0308nu tarkavara uuendustele on neidki ja\u0308rjest va\u0308hemaks ja\u0308a\u0308nud."}, {"text_idx": "#000003", "text": "Ole niisama seikleja, rattur, ekstreemsportlane vo\u0303i pereema \u2013 HERO7 Black sobib ko\u0303igile ning seda kasutades saad na\u0308ha maailma teise nurga alt. Ta on lihtne ja mugav vo\u0303imaldades va\u0308ga paljut. Kas saaks paremini? Kindlasti, kuid ta\u0308na paremat pole ja konkurentidest on ta sama kaugel teistel eest a\u0308ra nagu Kelly suuskadel."}, {"text_idx": "#000004", "text": "Alustuseks vo\u0303taks lu\u0308hidalt kokku, kuidas erineb Hero7 Black eelmise generatsiooni Hero6 Blackist, sest paberil kui va\u0308liselt on need va\u0308ga sarnased."}, {"text_idx": "#000005", "text": "Esimene asi on kindlasti, et lo\u0303puks on Black seeria ka tegelikult must \u2013 mitte et see kuidagi sisu mo\u0303jutaks, kuid siiski. Teine muutus on see, et kuigi neil mo\u0303lemal on sama sensor ja GP1 kiip, siis seitsmel on muutma\u0308lu poole rohkem \u2013 varasema 1 GB asemel 2 GB. Lisaks on muutunud ka mikrofonide membraanid \u2013 nu\u0308u\u0308d on heli palju puhtam ja mitte samamoodi la\u0308bi \u201etunneli\u201c nagu varasemalt."}, {"text_idx": "#000006", "text": "Sellega lo\u0303ppevadki tegelikult mitte tarkvaralised muutused. Tarkvaralisi uuendusi on Hero7 juures mitmeid ja suuresti on need olemas ta\u0308nu sellele u\u0308hele gigabaidile rohkemale ma\u0308lule."}, {"text_idx": "#000007", "text": "Pikemalt lahti seletades, miks uus Hero7 Black on nii hea tuleb alustada algusest ja mo\u0308o\u0308dapa\u0308a\u0308smatust HyperSmooth\u2019st. Po\u0308o\u0308raselt sujuv stabilisatsioon ilma lisa stabilisaatorita ta\u0308pselt sama suure GoPro sees nagu enne. Ko\u0303lab uskumatult? Ko\u0303lab, kuid ta\u0308pselt nii hea see ongi ja see suudab seda teha ka 4K60 resolutsioonis!"}, {"text_idx": "#000008", "text": "Nii kaua kui GoPro (ja seikluskaamerad) on u\u0308ldse eksisteerinud on nende suurimaks mureks olnud see et kasutame neid tihti tegevustes, mis ei ole stabiilsed. Na\u0308iteks lohelaua ku\u0308ljes vo\u0303i mootorratta lenksul vo\u0303i kasvo\u0303i niisama joostes. Seeto\u0303ttu on ja\u0308a\u0308nud pilt jube va\u0308risev ning sisuliselt kasutusko\u0303lbmatu. Ainus lahendus oli kasutada gimbalit, kuid need on u\u0308ldjuhul suured, kallid ja seavad ha\u0308irivaid piiranguid (pole veekindel, kehv kinnitada jne). Ja nende suurim probleem minu jaoks \u2013 pilt ja\u0308a\u0308b liiga tehislik."}, {"text_idx": "#000009", "text": "GoPro kui actioncam\u2019i pilt on liikuv ja tegevuses, siis minu jaoks on kuidagi vastumeelne muuta see niivo\u0303rd staatiliseks. Paljud \u201cjuutuubi\u201d videod on esimesest pa\u0308evast peale pannud Hero7 Blacki joonele gimbalitega ning ainus mille ja\u0308rgi saab vahet teha on see, et fu\u0308u\u0308siline gimbal hoiab horisonti alati otse, kuid kaamerasisene stabilisaator keerab pildi vastavalt kaameraga kaasa, tehes kaadri sujuvaks."}, {"text_idx": "#000010", "text": "Digitaalse stabilisatsiooni u\u0308heks miinuseks on, et pilt tehakse va\u0308iksemaks (10% ehk kaotad natuke resolutsioonis), kuid oleme ausad \u2013 seda ei pane u\u0308ldjuhul mitte kunagi ta\u0308hele. Samuti na\u0308iteks Linear rez\u030ciimis on stabilisatsioon parem kui Wide\u2019s, sest pilt on suurel ma\u0308a\u0308ral juba sisse no\u0308. zoomitud. Teine miinus vo\u0303iks justkui olla, et kuna Hero7 Black kasutab lisaks tavapa\u0308rasele 3-teljelisele stabilisatsioonile ka tehisintellekti, mis pu\u0308u\u0308ab a\u0308ra arvata tegevust ning kuidas liigud, siis ha\u0308maras see va\u0308ga ha\u0308sti ei to\u0308o\u0308ta (kuna kaamera peab na\u0308gema reaalselt, kus Sa oled). Samas minule ei ole see probleeme tekitanud \u2013 to\u0308o\u0308tas va\u0308ga ha\u0308sti ka peaaegu ta\u0308itsa pimedas (Kuutsekal o\u0303htul so\u0303ites)."}, {"text_idx": "#000011", "text": "Hero6 oli esimene samm sujuva pildi suunas (Hero5 Blacki 2-teljeline stabikas ei kannata siinkohal vo\u0303rdlust) ja esimene GoPro seikluskaamera, mille ma sain rahulikult panna lohelaua ku\u0308lge ning pa\u0308rast ei tekkinud epilepsiahoogu. Kui see va\u0308lja tuli, siis olin ma va\u0308gava\u0308ga mu\u0308u\u0308dud, kuid paljudes oludes (eriti niisama liikudes) oli parem ikkagi vo\u0303tta lisaks juurede ka motoriseeritud stabilisaator, et saada heas pilt. Seda hetkeni, kui turule tuli Hero7 Black."}, {"text_idx": "#000012", "text": "Kaamera laua ku\u0308ljes kleebitava kinnitusega. Mo\u0303lemal juhul kiirus enamva\u0308hem sama ning filmitud ka samas asukohas. Selgelt on na\u0308ha, et kuigi Hero6 stabilisaator on pa\u0308ris hea, siis vo\u0303belemist on palju, Hero7 pilt on see vastu peaaegu ta\u0308ielikult paigal, mis lainetavas vees on ikka u\u0308sna ebareaalne saavutus."}, {"text_idx": "#000013", "text": "Tagantja\u0308rele tark olles vo\u0303ingi o\u0308elda, et Hero6 oli justkui selline Hero5 Black 2.0 vo\u0303i a\u0308a\u0308rmisel juhul Hero 7 Black beta \u2013 nii-o\u0308elda u\u0308lemineku kaamera, sest Hero7 Black on sisult midagi ta\u0308iesti uut. Hero6 oli va\u0308ga hea kaamera, millest ma pigistasin aasta jooksul ikka viimsegi tilga va\u0308lja, kuid tal olid omad lapsehaigused, mida Hero7\u2019l pole."}, {"text_idx": "#000016", "text": "Vasakul pool otse kaamerast jpeg pildifail ja paremal Lightroom\u2019i mobiilsest rakendusest la\u0308bi ka\u0308inud pilt (preset peale ja valmis)."}, {"text_idx": "#000017", "text": "Kasutajamugavuse all mo\u0303tlen ma tegelikult ka automaatseid rez\u030ciime. Ja siinkohal ilmselt nii mitmelgi to\u0303usid karvad seljal pu\u0308sti, et \u201eissand, ei \u2013 I shoot RAW\u201c, siis SuperPhoto ning TimeWarp on midagi, mis to\u0308o\u0308tavad va\u0308ga ha\u0308sti. Ka mina olen varasemalt ikka \u201etoore\u201c mees olnud, kuid kuna u\u0308hendamine nutiseadmega on tehtud nii lihtsaks ja mugavaks, siis olen ta\u0308na olukorras, kus ma ei tea, kus mu la\u0308pakas isegi on \u2013 pole teda nii ammu kasutanud. Ja seni kuni iPhone Raw\u2019d ei toeta, polegi enam RAW seadesse pannud kaamerat. Ausalt o\u0308eldes pole ka siiani tundud, et vaja oleks."}, {"text_idx": "#000018", "text": "Kuid eks igaks automaatseks rez\u030ciimiks on oma aeg ja koht ning ei maksa oodata, et kui No\u0303mme metsas novembri ha\u0308maruses SuperPhoto peale paned, siis on pildil palmid tu\u0308rkiissinise taeva all \u2013 HDR ega Local Tone Mapping (just viimane teeb va\u0308iksemaid ja suuremaid parandusi, mis aitavad pildile kaasa ning erinevalt HDR\u2019ist ei ja\u0308tta ghosting efekti) ei to\u0308o\u0308ta igas olukorras (ega muuda pildi olemust). See oleneb siiski valgusoludest, kuid kui need on sobivad, siis to\u0308o\u0308tavad need va\u0308ga ha\u0308sti. Hero7 Black teeb va\u0308ga ha\u0308id fotosid, sest GoPro va\u0308rviprofiil annab kontrastse ja va\u0308rvilise pildi, mis paneb selle sa\u0308rama ning elama."}, {"text_idx": "#000019", "text": "Pigem kasutan otse videost pildi va\u0308ljavo\u0303tmist la\u0308bi GoPro rakenduse \u2013 nii ei pea rez\u030ciimide vahel pendeldama ja saab keskenduda tegevusele. Ko\u0303rgemas kvaliteedis video lubab salvestada piisavalt hea pildi. Vasakul otse videost kaader ja paremal LR a\u0308pist tulnud foto."}, {"text_idx": "#000020", "text": "Kui me ra\u0308a\u0308gime TimeWarp rez\u030ciimist ehk hyperlapse\u2019st (liikuv ja stabiliseeritud timelapse), siis vanasti tehti seda sisuliselt nii et vo\u0303eti statiiv ja pandi fotokas sellele peale ning tehti u\u0308ks pilt. Seeja\u0308rel liiguti mingi kindel vahe edasi ja tehti teine pilt ja liiguti ta\u0308pselt samapalju edasi ning tehti kolmas pilt jne. Arvestades, et 1 sekundis on 24 kaadrit videos, siis tuleb pilte teha meeletult, et saada ka mingi reaalne liikumisefekt."}, {"text_idx": "#000021", "text": "Lisaks tuleb need ko\u0303ik kokku panna ning stabiliseerida jms. Hero7 Blackiga paned TimeWarp rez\u030ciimi peale ja valid millise kiirendusega tahad video teha (kaua kestab) ning hakkad salvestama. Efekt on a\u0308ge ning selle jaoks vo\u0303id lihtsalt liikudes kaamerat ka\u0308es hoida."}, {"text_idx": "#000022", "text": "Hyperlapse efekt on kordades parem, kui kaadris on fookuspunkt kindlalt paigas."}, {"text_idx": "#000023", "text": "Ei saa mainimata ja\u0308tta ka Live Stream\u2019i ehk otseu\u0308lekande vo\u0303imalust. Ma ise ei ole suur \u201estriimija\u201c, kuid olles seda mo\u0303nel korral testinud, siis sai hakkama ku\u0308ll, kuid stream no\u0303uab head internetti."}, {"text_idx": "#000024", "text": "Kindlasti on WiFi vo\u0303rguga siseruumides u\u0308hendus kindlam vo\u0303rreldes metsas mu\u0308tates ja mobiilset 4G\u2019d kasutades. Maksab meeles pidada, et kvaliteet u\u0308lekandes on 720p, kuid ko\u0303rgema resolutsiooniga failid saab vajadusel ma\u0308lukaardile salvestada. Siin ilmselt on koht, kus saab kivi GoPro kapsaaeda visata, kuna aastal 2019 alla 1080p resolutsiooni ikkagi enam ei tunnistata. Samas HyperSmooth to\u0308o\u0308tab,nii et u\u0308lekanne on mo\u0303nus sujuv, kuid pisut piksleid ta\u0308is."}, {"text_idx": "#000025", "text": "Palju on ra\u0308a\u0308gitud GoPro kaamerate liiga va\u0308iksest akust (kestab liiga va\u0308he), siis mina nii ei arva, sest aku kestvust mo\u0303jutavad va\u0308ga paljud asjad. To\u0303si, kui filmida ja\u0308rjest midagi, siis muidugi ei kesta aku tundide viisi. aga filmides klippidena, siis aku pu\u0308sib va\u0308ga ha\u0308sti."}, {"text_idx": "#000026", "text": "Na\u0308iteks ka\u0308isin veebruaris vees lohesurfamas. Mul oli kaasas kaks Hero7 Blacki ning ma olin ja\u0308ises vees nendega kokku ca. 45 minutit ning filmisin sellest umbes 30 minutit. Muidugi mitte ja\u0308rjest, kuid ka mitte 30 sekundi kaupa (2,7K resolutsioonis). Nii ku\u0308lmades oludes on mo\u0303istlikum filmida minutite kaupa ja mitte kasutada QuikStarti, sest to\u0308o\u0308s hoides on kaamera soe ning aku pu\u0308sib paremini. Kui veest va\u0308lja tulin, siis oli mo\u0303lemal kaameral akut ca. 70% ja\u0308rgi \u2013 ei u\u0308tleks, et kuidagi kehv tulemus, pigem vastupidi."}, {"text_idx": "#000027", "text": "Samuti ei ole uued rez\u030ciimid ja hu\u0308perstabilisatsioon mo\u0303junud aku kestvusele. Ideaalses maailmas kindlasti oleks tore, kui aku peaks pa\u0308evi, kuid mind hetkel olemas olev ei ha\u0308iri ega ole kunagi seganud. Kui on vaja filmida pikemalt, siis on varuakud kaasas ja vajadusel vahetan."}, {"text_idx": "#000028", "text": "Kui esmapilgul vo\u0303ib tunduda, et Hero7 Black juures polegi midagi va\u0308ga uut, siis on reaalsus risti vastupidine. GoPro on ro\u0303hunud va\u0308ikestele, kuid olulistele asjadele ning ta\u0308nu sellele on edasiminek \u2013 eriti kasutajamugavuses \u2013 olnud meeletu. TimeWarp muudab hyperlapse\u2019de tegemise va\u0308ga lihtsaks ning HyperSmooth stabilisatsioon ongi niivo\u0303rd hea, et vo\u0303ib gimbali koju (vo\u0303i poeletile) ja\u0308tta. Isegi kui filmid 4K60."}, {"text_idx": "#000029", "text": "Siinkohal vo\u0303ib ju vaielda, et kas need on piisavad argumendid, kui mul on vana Hero5 Black vo\u0303i Hero6 Black? Stabilisatsioon u\u0308ksi on juba po\u0303hjus, miks valida HERO7 kaamera. Isegi kui seda vo\u0303i teisi olulisi asju mitte kasutada, siis annab H7 Black palju ilusama ning du\u0308naamilisema pildi + kiirem ja mugavam kasutajaliides teevad workflow oluliselt paremaks. Minujaoks on tal selline \u201elihtsalt to\u0308o\u0308tab\u201c faktor, mis varasematel generatsioonidel puudus (kas ta\u0308itsa vo\u0303i oli ikka mingi asi, mis ha\u0308iris) ning seeto\u0303ttu on ta mul alati kaasas."}, {"text_idx": "#000030", "text": "Kuid nagu iga hea asjaga nagu auto roolisoojendus vo\u0303i u\u0308likerged carbon suusakepid, mida varem pole proovinud \u2013 enne ei oskagi puudust tunda, kui a\u0308ra proovid ja peale seda ei taha enam ilma olla."}, {"text_idx": "#000032", "text": "Ko\u0303ik GoPro kaamerad Photopointis \u203a\u203a"}, {"text_idx": "#000033", "text": "Orangemonkie Foldio360 \u2013 po\u0308o\u0308rlev alus toodete pildistamiseks 360 kraadi"}, {"text_idx": "#000035", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]